
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:
Инвестиционното предложение (ИП) „Изграждане на обекти за обществено обслужване и ТИР – паркинг” в поземлени имоти с идентификатори 10971.514.5 и 10971.514.6 по кадастралната карта и кадастралните регистри на гр. Видин, общ. Видин  попада в обхвата на т. 10, буква „б“ на Приложение № 2 на Закона за опазване на околната среда и на основание чл. 93, ал. 1, т. 1 от същия закон, подлежи на процедура по преценяване на необходимостта от извършване на ОВОС.
Реализирането на ИП е свързано с изработване на проект за изменение на подробен устройствен план – план за регулация и застрояване в обхват ПИ с идентификатори 10971.514.5 и 10971.514.6 по КККР на гр. Видин, общ. Видин, който на основание чл. 2, ал. 2, т. 3 от Наредбата за условията и реда за извършване на екологична оценка на планове и програми подлежи на преценяване на необходимостта от извършване на екологична оценка. 
	Допуснато е прилагането на разпоредбата на чл. 91, ал. 2 от ЗООС и извършването само на една от оценките по реда на глава шеста от ЗООС, която в случая е процедура по преценяване на необходимостта от извършване на ОВОС за ИП. 
ИП е под разпоредбите на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 
Преценяването на необходимостта от извършване на ОВОС и оценката за съвместимост ще бъдат проведени в една процедура.
Копие от писмото е предоставено на Община Видин.

